**Fazonski komadi i kompenzacijske cijevi**

Za izvedbu točne dužine cjevovoda, za razvod fluida, za promjenu pravca ili za promjenu unutarnjeg promjera cijevi, upotrebljavaju se fazonski komadi. Fazonski komadi se izrađuju od sivog i čeličnog lijeva. Cjevovodi kojima protječu topli ili vrući fluidi izloženi su, uslijed velikih temperaturnih razlika, znatnim dilatacijama (istezanju i stezanju). Slobodno istezanje omogućuje najjednostavnija lira od glatke ili nabrane cijevi od mekanog čelika ili bakra. Položena je vodoravno i nije za više tlakove. Valovita cijev ne mijenja pravac protoka i zauzima malo prostora. Izrađuje se od čelika.